google/wiki40b huggingface dataset:
Jerpe

Beskrivelse

Kjønnene er ganske jevnstore. Voksne fugler veier 400 gram og har en lengde på 35 cm. Fjærdrakten er grå- og brunspraglete med et karakteristisk svart bånd ytterst på halefjærene. Vingene er ganske korte og det er derfor vanlig at de lager en del støy når de tar på vingene.
Jerpa kan vanskelig forveksles med annen fugl. En orrhøne kan i hastig oppflukt minne om jerpe og omvendt, men forskjell i størrelse og adferd gjør at slik forveksling sjelden skjer.

Utbredelse

Jerpe er vanlig på Østlandet og i Trøndelag, men bestanden er i tilbakegang. Som leveområde foretrekker den steder med fuktighet og mye kjerr og løvskog, dette finner den i små bekkedrag og forsenkinger i terrenget. Jerpa er et yndet jaktobjekt, både på grunn av sitt fine kjøtt og fordi den er lett å ta.
Den kalles gjerne for "jegerens trøst". Slektninger er den nordamerikanske Kragejerpa og Kinajerpa i Sørøst-Asia. I nordlige Russland og Finland, samt tildels Øst-Finnmark finnes en lysere underart som kalles Finlandsjerpe.

Atferd

Jerpekullene splittes allerede tidlig på høsten. Etter dette opptrer de helst parvis og holder seg gjerne innenfor samme området hele vinteren. Når jerpa letter, flyr den sjelden langt, setter seg helst inn i et tre i nærheten før den flytter seg videre.

Ernæring

Jerpas føde er variert og består av frø, bær, knopper og blader. Jerpa fortærer også insekter, insektlarver, pupper og mark. Ungene mates med insekter. Vinterstid utgjør bjørkeknopper den viktigste føden.

Forplanting

Jerpa er utpreget monogam. Pardanningen skjer allerede om høsten, og i mai måned legger høna 7-12 egg i en dyp grop innunder en stubbe eller et tre. Rugetiden er på 24–25 døgn. Hanen holder seg innenfor samme revir hele sommeren.
All I Want for Christmas Is You

All I Want for Christmas Is You er en amerikansk julesang fra 1994, originalt fremført av Mariah Carey (se originalvideoen her). Sangen er skrevet av Mariah Carey selv sammen med Walter Afanasieff til hennes første julealbum Merry Christmas.
I perioden 2000-2009 var sangen den mest spilte julesangen i verden. Sangen er gjort i utallige cover-versjoner i tiden etter at den ble gitt ut, både live og på studioinnspillinger. Dette inkluderer blant annet My Chemical Romance, Michael Bublé. Sangen var også med på Glees andre julealbum, sunget av Amber Riley. Mariah Carey har selv gitt ut sangen på nytt, og også medvirket på enkelte av coverversjonene, senest med Justin Bieber på hans album Under the Mistletoe.
Lofoss Fisk

Lofoss Fisk er en produsent av rakfisk som holder til i Ryfoss i Vang i Valdres. Familieselskapet har produsert rakfisk siden 1976. De har eget oppdrettsanlegg i tanker på land rett ved fossen. Foredlingsanlegget ligger bare noen få meter fra oppdrettsanlegget.
Lofoss Fisk er en del av sammenslutningen Valdres Rakørret som har merkevaren «Rakfisk fra Valdres».
Friidrett under Sommer-OL 2004 – 1500 meter kvinner

Resultater

Fra de tre forsøksheatene gikk de fem fremste i hvert heat og de ni beste tidene ellers videre til semifinalene. 

Fra de to semifinalene gikk de fem fremste fra hvert heat og de to beste tidene ellers til finalen.
Alle tider vises i minutter og sekunder.
Q automatisk kvalifisert.
q en av de beste tidene ellers.

DNS startade ikke.

DNF kom ikke i mål.

OR markerer olympisk rekord.

NR markerer nasjonsrekord.

PB markerer personlig rekord.

SB markerer beste resultat for utøveren i sesongen.

DSQ markerer diskvalifisert eller utesluttet.
26. februar

Navnedag

Norge: Inger, Ingjerd
Sverige: Torgny, Torkel
Danmark: Inger
Kalle Villervalle på sydhavsøyene

Kalle Villervalle på sydhavsøyene er den første i en serie av fire barnebøker om gutten Kalle Villervalles eventyr av den svenske forskeren og forfatteren Bengt Danielsson. Den ble utgitt i 1957, på norsk i 1958. Boka ble filmet for fjernsyn i 1963, fjernsynsserien ble senere utgitt som kinofilm i 1968.
Mineral Springs (Ohio)

Historie

Et postkontor kalt Mineral Springs ble opprettet i 1868 og var i drift til 1919. Samfunnet fikk navn etter et mineralspa nær ved.
Aleutian Islands Census Area

Aleutian Islands Census Area er et tidligere statistikkområde i den amerikanske delstaten Alaska. I 1960 hadde området et areal på 40 147,4 kvadratkilometer, og omfattet landområdene på den vestlige halvdelen av Alaskahalvøya og øygruppene Aleutene og Pribilof.
Ved folketellingen i 1980 ble landområdene som ligger mellom Cape Kumnik i øst og Kupreanof Point i vest overført til statistikkområdet Dillingham, og Aleutian Islands areal ble redusert til 28 205 kvadratkilometer.
Den 23. oktober 1987 ble Aleutian Islands delt opp i bykommunen Aleutians East og statistikkområdet Aleutians West.
Ghorasal kraftverk

Ghorasal kraftverk er et varmekraftverk med kombinert gassdrift og oljedrift i Polash / Norshindi ved Dhaka i Bangladesh. Det har en installert produksjonskapasitet på 950 MW fordelt på seks kokere / turbiner à hnhv 55 eller 210 MW hver. Anlegget ble ferdig i årene 1971–1999. Brenselstypen er naturgass og olje. Utbyggingen skjedde med kapital fra Sovjetunionen og senere Russland. Dette er landets største kraftverk målt etter effekt.
Oral Roberts University

Oral Roberts University (ORU) er et kristent universitet som ligger i Tulsa, Oklahoma, USA. Universitetet har nesten 4000 studenter, og navnet kommer fra evangelisten Oral Roberts, som grunnla universitetet i 1963.
Gothaprogrammet

Gothaprogrammet (tysk: Gothaer Programm) er et sosialistisk program som ble vedtatt på en kongress i den tyske byen Gotha i 1875, samtidig som Det tyske sosialistiske arbeiderpartiet ble danna. Gothaprogrammet har hatt stor betydning innen den internasjonale sosialistiske bevegelsen, men ble i samtida skarpt kritisert av Karl Marx og Friedrich Engels.
I 1869 holdt de tyske sosialdemokratene sin første partikongress i nabobyen Eisenach, og vedtok der det såkalte Eisenachprogrammet. Partiet var da strengt marxistisk og påvirka av August Bebel og Den første internasjonale. På samme tid eksisterte det et annet sosialdemokratisk parti under ledelse av Ferdinand Lassalle. Bakgrunnen for kongressen i Gotha i 1875 var ønsket om å forene de to konkurrerende partiene.
Gothaprogrammet slår fast at «arbeidet er kilden til all rikdom og all kultur», og tar til orde for med alle lovlige midler å avskaffe lønnsarbeidssystemet og alle former for politisk og sosial ulikhet. Arbeiderklassen måtte sjøl befri seg fra elendighet og undertrykkelse, da «alle andre klasser bare er en reaksjonær masse». For å løse de sosiale problemene anbefaler programmet at staten skal opprette produksjonsforeninger for industri og jordbruk, og ser for seg at en sosialistisk organisasjon skulle springe ut av disse.
Marx og Engels kritiserte programmet punkt for punkt; Marx skrev i et brev at det var naivt å tro at et prinsipprogram skulle kunne løse noe som helst, og hevda at kongressen egentlig burde ha blitt enig om «aksjon mot den felles fienden». Kritikken ble likevel ikke publisert før femten år seinere. Kritikken mot Gothaprogrammet slutter med den berømte frasen «Jeg har talt og reddet min sjel». (Dixi et salvavi animam meam.)
I tida mellom Gothaprogrammet og Marx' offentliggjøring gjaldt den såkalte sosialistloven i Tyskland, som erklærte partiet ulovlig (1878–90). I 1890 fikk partiet 20% av stemmene, og fikk loven oppheva. Ved partikongressen året etter ble det vedtatt et nytt partiprogram, Erfurtprogrammet.
Ján Tóth

Utdanning og yrkeskarriere

Tóth har en mastergrad fra Faculty of Management ved Comenius University i Bratislava. En stor del av utdanningen tok han i USA, der han mottok en BBA, magna cum laude, fra W. Barton School of Business ved Wichita State University, samt en mastergrad innen sosialøkonomi fra Ohio State University.
Da han returnerte til Slovakia begynte han å jobbe i Tatra banka. Her ble han sjeføkonom og sjefstrateg (Chief Economist and Strategist) i 1998, og var med i bankens Assets-Liability Committee. Fra 1999 var han utleid til ING Bank, der han var i 10 år, og fungerte som sjeføkonom og forskningsleder. Han ble forfremmet til direktør i 2003, men gikk i 2009 til UniCredit Bank, som sjeføkonom og leder for markedsundersøkelser og strategi. 
I september 2010 ble han ansatt i Finansdepartementet, der han var sjeføkonom og direktør for departementets forskningavdeling, Institute for Financial Policy (IFP). Han var også medlem av OECDs Economic Policy Committee. 
Den 5. november 2012 ble Tóth utnevnt til visesentralbanksjef for Slovakias nasjonalbank, og overtok da etter Viliam Ostrozlik.
Rembang kullkraftverk

Rembang kullkraftverk er et kullkraftverk på Java i Indonesia, som åpnet sent i 2009. Det eies av det statlige energiselskapet PT Jawa Power / PLN (PT Perusahaan Listrik Negara ), og har en installert produksjonseffekt på 600 – 630 MW, fordelt på 2 x 300 MW blokker. Anlegget kjøper 950 000 tonn kull årlig fra innenlandske leverandører. Kraftverket er ett av tre like store kraftverk som nå installeres av det statlige PLN i Indonesia.
Anleggets utstyr er hovedsakelig levert av kinesiske Dongfang Electric.
Magnhild Styhr

Liv og virke

Hun debuterte i Kristiania i 1915, men studerte i perioden 1909–1912 med Karl Nissen i Kristiania. Perioden 1912–1914 studerte hun med Ernö Dohnanyi i Berlin, 1918–1920 med Isidor Philipp i Paris og i perioden 1921–1922 med Alfredo Casella i Roma. Hun har også studert med George Gershwin i USA.
Styhr var virksom i Amerika i perioden 1924–1932, blant annet flere recitals i New York, deretter i Kristiansand. På sine konsertprogrammer hadde hun ofte norsk musikk (Edvard Grieg og Agathe Backer Grøndahl) samt verker av Claude Debussy og Maurice Ravel.
Elever av Styhr er Benny Dahl-Hansen, Harald Glattre og Tore Christiansen.
Styhr var med og stiftet Kristiansand Musikklærerforening i 1916, hun var leder for foreningen i årene 1948 - 51, og hun ble æresmedlem i 1969.
Melody Maker

Melody Maker (MM) var et ukentlig britisk musikkmagasin og var ifølge utgiveren IPC Media verdens eldste ukentlige musikkavis. Melody Maker ble første gang utgitt i 1926 og inneholdt da artikler med hjelpsomme råd for musikere og sangblad. Magasinets orintering ble endret med tiden og med musikkens utvikling. På 1970-tallet skrev Melody Maker hovedsakelig om ny rock og annen moderne musikk, noe som gjorde at den fikk rundt 300 000 ukentlige lesere. Utover 1980-tallet erfarte magasinet lavere salg og tapte omsider markedsandeler til nystartede musikmagasiner som Q og Kerrang! samt til det allerede etablerte og rivaliserende tidsskriftet New Musical Express. I desember 2000 ble Melody Maker lagt ned og sammenslått med New Musical Express.
Confide in Me

Informasjon

Sangen ble utgitt som albumets første single den 29. august 1994. I Storbritannia nådde sangen nummer to på UK Singles Chart og ble for ni uker på hitlistene. Singlen nådde førsteplass i Australia og ble for fem uker på hitlistene. Sangen ble en beskjeden danseklubb-hit i USA, med en topp på nummer 39 på Billboard-listene i 1994.

Musikkvideo

Musikkvideoen til «Confide in Me» var en fargerik video som ble filmet i Los Angeles i juli 1994. Videoen viser Minogue som snakker i telefonen, og oppfordrer folk til å ringe og betro seg til henne. Minogue benytter seks kostymer i løpet av videoen, med hver og en ledsaget av ulike frisyrer og sminke.
Pannychina

Levevis

Larvene lever vanligvis i stammene på storvokste urter.

Utbredelse

Arten er utbredt i Mexico.
Mads inc

Mads inc var et norsk rockeband fra Namsos som ble startet i 1965 da Åge Aleksandersen startet som musiker. Bandet fikk stor oppmerksomhet i nærområdet i Namsos og Namdalen. Gruppa er best kjent for sin deltagelse i Namdalsmesterskapet i rock i 1966.
I 1967, da Åge Aleksandersen flyttet for å begynne på Telegrafskolen i Oslo, ble bandet oppløst. I 2008, 41 år etter at bandet slutta, ble de gjenforent for en konsert i Samfundshuset.
Fylkesvei 4132

Fylkesvei 4132 går mellom Eide og Rasvåg i Flekkefjord kommune. Veien er 4,8 km lang.
Frem til 2019 hadde veien betegnelsen Fylkesvei 910.
Pseudotoxotus

Levevis

Disse billene lever på planter.

Utbredelse

Slekten er utbredt i Australia (Northern Territories).
Múm

Múm (uttales «moom») er en eksperimentell musikkgruppe fra Island. Musikken deres karakteriseres av myke vokaler, elektroniske effekter og diverse tradisjonelle instrumenter.
Bandet ble startet i 1997. De opprinnelige medlemmene var Gunnar Örn Tynes, Örvar Þóreyjarson Smárason og tvillingsøstrene Gyða og Kristín Anna Valtýsdóttir. I 2002 forlot Gyða bandet for å fortsette med studier i Reykjavík.
Airport '80: Concorde

Handling

Handlingen utspinner seg ombord på et nyinnkjøpt Concorde-fly som flyr fra USA til Moskva. Flyet er ute på sin jomfrutur og skal mellomlande i Paris. På tur over Alpene blir flyet angrepet av missiler. Det ene missilet treffer og er nær ved å dele flyet i to. Skadene gjør at flyet må foreta en nødlanding i Alpene. Bak angrepet står Kevin Harrison, direktør for våpenselskapet Harrison Industries. Hensikten er å drepe den kvinnelige reporteren Maggie Whelan som er i besittelse av sensitive dokumenter som viser at selskapet har solgte våpen til USAs fiender.

Popularitet og økonomi

Airport 80 ble ingen publikumssuksess. I USA innbrakte den $13 millioner, under halvparten av det som den tredje filmen innbrakte og over syv ganger mindre enn den første.
Produksjonskostnadene var på $14 millioner.

Anmelderne

Den ble meget dårlig mottatt av anmelderne, noe som blant annet gjenspeiles i at den kun har fått 14 % på Rotten Tomatoes. Den amerikanske filmanmelderen Leonard Maltin har gitt den BOMB i sin Movie Guide.
Også de fleste norske anmelderne gav den dårlig mottakelse. Men VG gav den terningkast tre.
DVD-arkivet skrev følgende i 2006: «den aller dårligste filmen av dem alle, og midt i filmen begynte jeg faktisk å lure på om jeg satt å så på "Airplane", parodifilmen til nettopp "Airport" filmene. Da det store Concorde-flyet ble angrepet av jagerfly med raketter, lo jeg så jeg grein. Det er noe av det mest urealistiske og komiske jeg noensinne har sett.» Videre: «Det finnes ikke ord for å beskrive hvor dårlig og komisk denne filmen er».

Annet

Filmen inneholder noen svært urealistiske scener, som for eksempel når den ene piloten «sveiver ned ruta» og begynner å skyte på et jagerfly.
Davidson Don Tengo Jabavu

Biografi

Jabavu, var sønn av redaktøren John Tengo Jabavu, og ble født i King William's Town i Kappkolonien.
Han studerte ved Lovedale Institute, i Cape Town og Colwyn Bay i Wales, Storbritannia. Etter at han fikk sin Bachelor of Arts grad ved University of London og lærerutdanning ved University of Birmingham i Storbritannia, returnerte Jabavu til Sør-Afrika. Her ble han lærer, og den første sorte professor i afrikanske språk og Latin ved Universitetet i Fort Hare. Han ble ved universitetet i over 30 år, og etablerte i den perioden Black teachers' association, en fagforening for sorte lærere. Organisasjonen talte for et bedre landbruk, ytret verdien av manuelt arbeid og arbeidet for samarbeid mellom de ulik etniske gruppene. 
Han ble president for All-Africa Convention (AAC), en paraplyorganisasjon som samlet en rekke organisasjoner som var i mot segregeringslovene som ble fremmet av Hertzog-regjeringen i 1936. 
I 1954 ble Jabavu tildelt æresdoktorat fra Rhodes University. 
Davidson Don Tengo Jabavu er far til forfatteren Nontando «Noni» Jabavu
Keiji Koizumi

Karriere

Keiji Koizumi startet sin profesjonelle karriere i Ventforet Kofu i 1999.
Keep the Faith

«Keep the Faith» (norsk: behold troen) er en sang fremført av sangeren Tamara Gachechiladze. Sangen representerte Georgia i Eurovision Song Contest 2017 etter å ha vunnet den nasjonale finalen.
Valsgärde

Valsgärde er en gård ved Fyrisån, ca 3 km nord for Gamle Uppsala, kjent fra 1541 (Valdzgierde).
Gården og dens navn har ikke noen karakter av å være en stormannsgård, den kan heller ha oppstått i middelalderen på et område hvis opprinnelige historie er blitt glemt.

Gravfeltet Valsgärde

Gravfelt fra Vendeltiden ligger nedenfor Valsgärde gård og var anvendt i mer enn 300 år. Den første båtgraven er fra 600-tallet og de siste gravene er fra kristen tid på 1000-tallet. Siden gikk gravene i glemmeboken.
Siden man ved ulike tilfeller har påtruffet funn i tilknytning til gården utførte man 1926 en befaring av området, og fant da flere langstrakte forsenkninger i bakken der gården lå, som indikerte at disse var gravhauger som ligner på de som tidligere var funnet i Vendel.
Fra 1928 og frem til midten av 1950-tallet utførte den arkeologiske institusjonen ved Uppsala universitet årlige gjentatte undersøkelser her, hvor gravfeltet totalt ble undersøkt. Totalt omfatter gravfeltet et 80-talls graver, hvor av de eldste gravene var ubrente lik i kister. Et 60-talls graver var enkle branngraver, og de yngste var kristne kistebegravelser. De femten båtgravene tildro seg mest oppmerksomhet. Alle kroppene i båtgravene var menn.
Altbach-Deizisau kraftverk

Altbach-Deizisau kraftverk  er et varmekraftverk i delstaten Baden-Württemberg i det sørlige Tyskland. Det har en installert produksjonskapasitet på 1270 MW, fordelt på tre fortsatt operative blokker. Enheten Altbach 2 ble tatt i bruk i 1997 og er svært moderne med bruk av kogenerasjon. I alt kan 280 MW leveres som fjernvarme.
Anlegget ble påbegynt omkring 1955 og stod ferdig i 1997. I mellomtiden er tre blokker stengt ned. Brenselkilden er kull og fyringsolje. Operatør er energiselskapet Energie Baden-Württemberg (EnBW Kraftwerke) AG.
De totale CO2-utslippene i 2008 var ca. 2 529 800 tonn, mens det samme årets kvote som var 1,9525 mill tonn.
Kolkata internasjonale lufthavn

Fraktterminalen

Kolkata benyttes også av en rekke fraktselskaper, for eksempel Air India Cargo, Blue Dart Aviation, Etihad Crystal Cargo, Jade Cargo, Lufthansa Cargo og Singapore Airlines Cargo.
Myntmester

En myntmester var middelalderens øverste myndighet som stod for produksjon av mynter. Myntmesteren måtte føre regnskap over leveranser av edelmetall og han måtte dokumentere at de produserte myntene inneholdt det bestemte remedium, dvs. den foreskrevne normalvekt og finhet. I tidligere tider gikk ofte yrket fra far til sønn i generasjoner. Myntmester var et yrke som kun ble tilgodesett av eliten. Som myntmester fikk man lov til å merke myntene med egne initialer.

Misbruk og straff

Med stillingen fulgte det gode muligheter for å lure til seg urettmessige inntekter av utmyntningene, men det var strengt forbudt. I 1125 ble 94 myntmestere lemlestet i England for å ha brutt loven. Den norske myntmesteren Henrik Christofer Meyer ble dømt til døden i 1727 for å ha slått underlødig mynt. I middelalderen var det ikke uvanlig at myntmesteren også virket som gullsmed eller finsmed.
I dag heter stillingen myntdirektør.
Inger Sverdrup

Familie

Inger Sverdrup var datter av biskop, stortingsmann og statsråd Jakob Liv Rosted Sverdrup og Marie Bernhardine f. Suur. Blant hennes søsken var var språkprofessor Jakob Sverdrup d.y. (1881–1938),  religionshistorikeren Georg Johan Sverdrup (1885–1951) og zoologen Aslaug Sverdrup Sømme (1891-1955).

Utdannelse

Inger Sverdrup var elev ved Den kgl. Tegneskole under Johan Nordhagen, ved Harriet Backers malerskole Kristiania ca. 1900-02 og ved Académie Colarossi i Paris under Christian Krohg og E. Tournez i 1902-03.

Kunstnerskap

Inger Sverdrup stilte ut på Høstutstillingen en rekke ganger i tidsrommet 1903-17, og dessuten ved Jubileumsutstillingen på Frogner 1914. Hun var spesielt kjent for sine raderinger.
Rolf Carls

Liv og virke

Ved begynnelsen av den første verdenskrig var Carls et medlem av mannskapet om bord på krysseren SMS «Breslau». Han tjenestegjorde senere om bord på slagskipet SMS «König» og hadde deretter kommandoen av to ubåter, først U-9 og deretter U-124.
Etter krigen ble Rolfs gjort til sjef for treningsdivisjonen av den øverste marinekommandoen av den gjenoppvekkede tyske marine og ble deretter gitt kommandoen på det gamle slagskipet SMS «Hessen».
I 1933 ble Rolfs gjort sjef for staben av flåtekommandoen, og et år senere til øverstkommanderende av slagskipene. Han var flåtekommandant fra 1937 til 1938 og deretter kommanderende admiral for Østersjøen. På samme tid holdt han posisjonen som øverstkommanderende for marinens kommando i øst. Deretter ble han sjef for den større marinekommandoen i nord.
Tidlig i 1943 gikk Erich Raeder av som kommandant av Kriegsmarine etter en diskusjon med Adolf Hitler. Raeder nominerte enten Rolfs eller Karl Dönitz som sin etterfølger, og Hitler valgte Döntiz. Rolfs gikk senere av, muligens for å unngå friksjon blant lederskapet i marinen.
Admiral Carls ble drept i flyangrep mot Bad Oldesloe den 24. april 1945. Han ble drept sammen med 29 andre mennesker i kjelleren av en skole i Königstraße, og deretter gravlagt i Nordfriedhof av Kiel.
Australian Open 2007

Australian Open 2007 var en Grand Slam-turnering i tennis, som ble spilt i Melbourne 15 – 28. januar. Singleturneringen for herrer ble vunnet av Roger Federer som dermed vant sin tiende Grand Slam-tittel i single totalt og sin tredje i Australian Open. Damesingleturneringen ble vunnet av Serena Williams som også hun vant tittelen for tredje gang, det var hennes åttende Grand Slam-tittel i single totalt.
Prosopocoilus dentifer

Utseende

En middelsstor til stor (hannene 23-37 millimeter), blank, svart hjortebille. Hannens kjever er moderat forstørrede, sigdformede med en kraftig, oppoverrettet tann i midten. Noen hanner har kortere og bredere kjever, mer som den typiske formen hos Prosopocoilus bulbosus, små hanner har knivformede, sagtakkede kjever. Hodet er stort og bredt, slett uten tydelige kjøler eller knøler. Antennene har en tre-leddet vifte. Pronotum er betydelig bredere enn langt, noe innsnevret ved roten. Undersiden er samme farge som oversiden, beina mørkrøde. Hunnen er mindre, bredere og blankere, uten forstørrede kjever, forkroppen tydelig punktert, særlig på sidene, svart.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt i India, Nepal og Bhutan.
Norges idrettsforbunds 100-årsmedalje

Norges idrettsforbunds 100-årsmedalje er en norsk medalje utgitt i forbindelse med at Norges idrettsforbund i 1961 feiret sitt hundreårsjubileum.
Medaljen var fra 1961 til 1981 tillatt båret på norsk militær uniform.

Utforming

Norges idrettsforbunds 100-årsmedalje er gjort i forgylt sølv. Den har en diameter på 33 mm. På avers har den et motiv med en kvinneskikkelse og en mannsskikkelse som hilser hverandre med håndtrykk og der kvinnen legger en hånd på mannens skulder. Skikkelsene er beskrevet som kledd i middelalderdrakt. Reversen bærer årstallene «1861» og «1961» over to linjer omgitt av en laurbærkrans og med omskriften «NORGES IDRETTSFORBUND». Medaljen er opphengt i båndet i et ornament bestående av en åpen laurbærkrans med bånd.
Medaljebåndet er rødt, men en hvitkantet blå midtstripe og tilsvarende kantstriper i hvitt, blått og hvitt. Fargene rødt, hvitt og blått er Norges flaggfarger.

Tildeling

Medaljen ble tildelt for fortjenstfull innsats, særlig i etterkrigstiden. Det ble i 1961 utdelt medaljer til 337 personer.
Pisa+

Pisa+ er et norsk prosjekt som har som mål å forfølge problematiske norske funn i den internasjonale PISA-undersøkelsen. PISA-undersøkelsens hovedmål har vært å fokusere og sammenligne kunnskaper og ferdigheter hos elever i mange land ut ifra muligheter innen livslang læring.